[pic] | EUROOPA KOMISJON |

Brüssel 13.12.2010

KOM(2010) 787 lõplik

2010/0059 (COD)

KOMISJONI TEATIS EUROOPA PARLAMENDILE, Euroopa Liidu toimimise lepingu artikli 294 lõike 6 alusel, milles käsitletakse

nõukogu seisukohta Euroopa Parlamendi ja nõukogu määruse (millega muudetakse määrust (EÜ) nr 1905/2006, millega luuakse arengukoostöö rahastamisvahend) vastuvõtmise kohta (algne komisjoni ettepanek KOM(2010)102: banaanisektori kaasnevate meetmete programmi muudatused)

2010/0059 (COD)

KOMISJONI TEATIS EUROOPA PARLAMENDILE, Euroopa Liidu toimimise lepingu artikli 294 lõike 6 alusel, milles käsitletakse

nõukogu seisukohta Euroopa Parlamendi ja nõukogu määruse (millega muudetakse määrust (EÜ) nr 1905/2006, millega luuakse arengukoostöö rahastamisvahend) vastuvõtmise kohta (algne komisjoni ettepanek KOM(2010)102: banaanisektori kaasnevate meetmete programmi muudatused)

1. TAUSTTEAVE

Ettepaneku Euroopa Parlamendile ja nõukogule edastamise kuupäev (dokument KOM(2010) 102 (lõplik) – 2010/0059/COD): | 17. märts 2010 |

Euroopa Parlamendi arvamuse kuupäev, esimene lugemine: | [21. oktoober 2010] |

Muudetud ettepaneku edastamise kuupäev: | . |

Nõukogu seisukoha vastuvõtmise kuupäev: | 10. detsember 2010 |

2. K OMISJON ETTEPANEKU EESMÄRK

Aafrika, Kariibi mere ja Vaikse ookeani piirkonna (AKV) riikidel on olnud tavapäraselt sooduspääs Euroopa Liidu (EL) turule. WTO vaidluste lahendamise ja apellatsioonikogude otsuste alusel tuli ELi banaanikaubanduskord viia kooskõlla WTO õigusega. Sellest tulenevalt lahendatakse 15. detsembril 2009 parafeeritud Genfi banaanikaubanduslepinguga kõik banaanikaubandusega seotud vaidlused ja tagatakse WTO nõuetest kinnipidamise.

Genfi lepingu raames nõustus Euroopa Komisjon tegema ettepaneku arenguprogrammi kohta, et aidata peamistel AKV banaane eksportivatel riikidel kohaneda ELi impordikorra muudatustega. Selle AKV riikide banaanisektori kaasnevate meetmete programmi eesmärk on aidata korraldada ümber kümne peamise AKV banaane eksportiva riigi banaanisektorid ja see eeldab määruse (EÜ) nr 1905/2006 (millega luuakse arengukoostöö rahastamisvahend) muutmist.

Ettepanek on ajaliselt piiratud aastatega 2010–2013 ja selle reguleerimisala on poliitika sisu ja eelarvemõju suhtes piiratud. Ettepanek ei piira uue põlvkonna välissuhete rahastamisvahendeid käsitlevate ettepanekute esitamist järgmise finantsraamistiku raames.

3. MÄRKUSED NÕUKOGU SEISUKOHA KOHTA

3.1. Üldised märkused nõukogu seisukoha kohta

Euroopa Komisjon saab nõukogu seisukoha esimesel lugemisel heaks kiita, mis on võimalik kolme institutsiooni vaheliste konstruktiivsete läbirääkimiste tulemusel. Seisukoht on kooskõlas komisjoni algse ettepaneku põhieesmärkide ja selle aluseks oleva lähenemisviisiga.

3.2. Nõukogu seisukoha põhisisu

Seisukoht kajastab järgmisi olulisi punkte kooskõlas Euroopa Parlamendi muudatusettepanekutega:

- Põhjendused: Mitut põhjendust on täiendatud ja lisatud on ka uusi põhjendusi, et selgitada lähemalt banaanisektori kaasnevate meetmete programmi konteksti, sisu ja eesmärke.

- Erilise tähelepanu all on vaesus, elatusvahendid, väiketalunikud ja strateegiate elujõulisus (artikli 17a lõige 1): Nüüdsest on selgesõnaliselt kindlaks määratud, et ELi abi suunatakse peamiselt vaesuse kaotamisele ning väiketalunike ja teiste asjaomaste isikute elu- ja töötingimuste parandamisele.

- ELi äärepoolseimad piirkonnad ning ülemeremaad ja -territooriumid (artikli 17a lõige 1): Määruses võetakse nüüd arvesse banaanisektori kaasnevate meetmete programmis osalevate abikõlblike riikide regionaalkeskkonda (liidu äärepoolseimate piirkondade ning ülemeremaade ja -territooriumide läheduse tähenduses).

- Kahepoolsed kaubanduslepingud Ladina-Ameerika riikidega (artikli 17a lõige 2): Nimetatakse nii juba sõlmitud kui ka sõlmimisel olevaid banaane käsitlevaid mitme- ja kahepoolseid lepinguid.

- Vahendite eraldamine (artikli 17a lõige 2): Ettenähtud kriteeriumid on järjestatud tähtsuse järgi. Abi eraldamise kriteeriumide puhul lähtutakse 2010. aastale eelnevatest, kuni viieaastast ajavahemikku hõlmavatest andmetest ja komisjoni uuringust, milles hinnatakse kaubanduslepingute mõju AKV riikidele.

- Mitmeaastaste toetusstrateegiate nõuded (artikli 17a lõige 3): Ette on nähtud mitu nõuet (nt keskkonnaprofiil ja ILO normid), mis tuleb iga riigi toetusstrateegiasse lisada.

- Hinnang programmile (artikli 17a lõige 3): banaanisektori kaasnevate meetmete programmi kulgu hinnatakse kaheksateist kuud enne selle lõppu ja esitatakse asjakohased soovitused.

Lisaks nähti ette muudatus, mille algselt esitas komisjon (KOM(2009)194):

- Maksud ja lõivud (artikli 25 lõige 2): Lõikesse, mille kohaselt ühenduse abi ei kasutata maksude, lõivude või muude tasude maksmiseks, lisatakse sõna „üldiselt” , mis viitab võimalusele teha erandeid, mida reguleeritakse asutusesiseselt eelarvevahendite käsutajate juhiste kohaselt.

3.3. Eriküsimused (parlamendi muudatusettepanekud, mida nõukogu heaks ei kiitnud)

- Delegeeritud õigusaktid (Euroopa Liidu toimimise lepingu artikkel 290): Parlament taotleb esimesel lugemisel muudatuste tegemist, et komisjonil peaksid olema volitused võtta vastu delegeeritud õigusakte ka seoses mitmeaastaste strateegiadokumentidega. Vaatamata pikkadele ja intensiivsetele läbirääkimistele (eelkõige 2. veebruaril, 23. märtsil ja 20. oktoobril peetud kolmepoolsetel kohtumistel) ei olnud võimalik selles küsimuses kokkuleppele jõuda. Nõukogu ei kiitnud neid muudatusi oma esimesel lugemisel vastuvõetud seisukohas heaks. Komisjon on valmis jätkama jõupingutuste tegemist, et saavutada institutsioonide seisukohtades üksmeel ja leida võimalus lahendada Euroopa Parlamendi muudatusettepanekute aluseks olevad probleemid, eelkõige tagada, et parlament saab teha asjakohast järelevalvet väliskoostöö strateegiate väljatöötamise ja välisrahastamisvahendite nõuetekohase rakendamise üle.

4. KOKKUVÕTE

Euroopa Komisjon saab nõukogu seisukoha esimesel lugemisel heaks kiita.